आंतेला में दो दुकानों के ताले टूटे, बंद रहे बाजार
भाबरू | चोरोंने आंतेला में गुरुवार रात परचून की एक दुकान का ताला ताेड़कर हजारों का सामान चुरा लिया। चोरों ने पास ही दूसरी आयरन की दुकान का ताला तोड़ने का प्रयास किया, लेकिन विफल रहे। 15 दिन में चोरी की तीसरी घटना होने से लोगों में गहरा अाक्रोश है। विरोध में शुक्रवार को दुकानदारों ने पांच घंटे बाजार बंद कर धरना दिया। शाहपुरा थाने से पहुंची पुलिस ने शीघ्र चोरों को पकड़ने का आश्वासन देकर गुस्साए दुकानदारों को शांत किया।
घटनाक्रम के अनुसार आंतेला में गुरुवार को चोरों ने महेश मोदी की परचून की दुकान का ताला तोड़कर कीमती सामान चोरी कर लिया। चोरों ने पास ही महेश की दूसरी आयरन की दुकान का ताला तोड़कर चोरी करने का प्रयास किया, लेकिन विफल रहे। चोर दो स्थानों पर लोहे के पाइप भी तोड़ ले गए। सुबह दुकानदारों को घटना की जानकारी मिली तो उनमें रोष व्याप्त हो गया। गुस्साए दुकानदारों ने चोरों को पकड़ने की मांग को लेकर बाजार बंद कर दिए ओर मुख्य बाजार में धरने पर बैठ गए।
सामाजिक कार्यकर्ता सिद्वार्थ शंकर जैन, कांग्रेस नेता राजेश मीणा, वार्ड पंच अशोक मीणा, जयराम नागर, अशोक भवरायत आदि ने बताया कि क्षेत्र में चोरी की घटनाएं दिनोदिन बढ़ती जा रही है। आंतेला क्षेत्र में 15 दिन में चोरी की तीसरी वारदात है, लेकिन किसी भी घटना में चोरों का पुलिस पता नहीं लगा सकी है। धरने पर बैठे लोगों ने चोरों को पकड़ने की मांग की। सूचना पर बागावास अहिरान पुलिस चौकी से कांस्टेबल विनोद पहुंचे और नाराज दुकानदारों से समझाइश की, लेकिन वे नहीं माने। बाद में शाहपुरा थाने से एसआई राजेश मय जाब्ता पहुंचे ओर चाेरों को शीघ्र पकड़ने का आश्वासन देकर गुस्साए ग्रामीणों को शांत किया।
धरने पर बैठे लोगों ने शीघ्र चोरों को पकड़ने पुलिस गश्त बढ़ाने की मांग की। कांग्रेस प्रदेश सचिव इंद्राज गुर्जर, पूर्व पंसस सुरेश कुमार नागर ने भी पहुंच कर घटना की जानकारी ली।
hin_Deva hin_Deva hin_Deva hin_Deva hin_Deva